
“  Ut  in  causis  non  semper  utimur  eodem  statu,  sed  ad 
tempus,  ad  controversiae  naturam,  ad  personam  accom¬ 
modamus  :  sic  in  aegritudine  lenienda.  Nam  quam  quis¬ 
que  curationem  recipere  possit,  videndum  est.” 

M.  T.  Cicero. 

PROOEMIUM. 

In  primis  arduum  videtur,  cujuslibet  morbi 
historiam  perscribere,  etiamsi  nobis  ante  oculos 
aeger  versetur,  et  ab  initio  morbi  eam  condere 
incipiamus.  Si  enim  signum  infaustum  super¬ 
veniat,  et  mortem  aegro  intentet,  non  est  ho¬ 
minis,  “  si  modo  homo  est  V’  sinere  ut  hoc 
procedat,  dum  in  ejus  manu  sit,  quo  id  sistere 
possit.  Remedium  igitur  aliquod  adhibetur,  et 
sic  finitur  historia ;  sin  minus,  non  morbum 


*  Cicero. 

solum,  verum  etiam  effecta  remedii  nunc  de¬ 
pingamus  oportet.  E  contrario,  si  morbus  cur¬ 
sum  suum,  aegro  incolumi,  (quod  rarius  est), 
absolverit,  et  historiam  accurate  et  ad  amussim 
scripserimus,  tamen  historia  illa  singularem 
tantum  hominem  spectat,  unam  aetatem,  sex¬ 
um,  et  temperamentum.  Quin  et  ab  tempore 
anni,  coelo,  consuetudine,  vitae  genere,  idio- 
syncrasi,  habituque  corporis  praecedente,  mor¬ 
bus  necesse  est  multum  varietur.  Quoniam 
hae  omnes  difficultates  descriptioni  morbi  sim¬ 
plicissimi  occurrunt,  quanto  difficilior  ejus  spe- 
cierum  et  varietatum,  et  harum  cum  aliis  mor¬ 
bis  conjunctarum  descriptio  erit  ?  Itaque  mor¬ 
bi  historiam  scribere,  et  curandi  methodum 
tradere,  qui  propter  facies  diversas  quas  sibi  as¬ 
sumit,  magnam  in  historia,  curatione,  et  theo¬ 
ria  sua  discrepantiam  peperit,  non  audaciter, 
sed  multa,  ut  decet,  cum  diffidentia  aggressus 
sum. 

DEFINITIO. 

Claiiiss.  Doctor  Cullen  sic  erysipelas  defi¬ 
nit  :  “  Synocha  duorum  vel  trium  dierum,  ple- 
cc  rumque  cum  somnolentia,  saepe  cum  delirio. 
“  In  aliqua  cutis  parte,  saepius  in  facie,  phlogo- 
“  sis  erythema.”  Phlogosis  erythema  talibus 
verbis  definitur :  “  Phlogosis  colore  rubicundo, 
iC  pressione  evanescente  ;  ambitu  inaequali,  ser- 
“  pente ;  tumore  vix  evidente,  in  cuticulae  squa- 
“  mulas,  in  phlyctaenas  vel  vesiculas  abeunte  ; 
“  dolore  urente Quamvis  haec  definitio 
non  in  aliquot  partibus  perfecta  sit,  ut  morbi 
quae  sequitur  historia  docebit ;  tamen  est  mul¬ 
to  accuratissima  omnium  a  nosologis  proposita¬ 
rum,  et  omnes  praebet  usus,  quos  a  definitione 
petere  solemus. 


*  Synopsis  Nosologiae  Methodicae. 


4 


DE  ERYSIPELATE. 


MORBI  HISTORIA. 

Huj  us  morbi  symptomata  inter  ae  phlegmo- 
nis  magna  intercedit  similitudo,  quae  multis  et 
medicis  et  chirurgis,  speciem  inflammationis 
erysipelas  ducere  suasit,  symptomatum  discri¬ 
mine  a  sede  tantum  morbi  pendente.  Phleg- 
mon  enim  sedem  suam  in  tela  cellulosa,  erysi¬ 
pelas  in  cute,  plerumque  habet.  At  nonnulli 
tamen  ea  multum  in  signis  etiam  maxime  pro¬ 
priis  discrepare  existimaverunt,  rationem  me¬ 
dendi  diversam  postulare,  et  terminationes  dis¬ 
similes  habere.  Ea  denique  inter  se  ex  toto 
dissidere,  et  erysipelas  sui  generis  morbum 
esse,  affirmant  *. 

Erysipelas  in  forma  sua  exquisitissima,  symp¬ 
tomatis  cum  ex  toto  corpore,  tum  ex  certa  ejus 
parte  se  ostendentibus,  constat :  pyrexia  scili¬ 
cet,  cum  dolore,  calore,  rubore,  tumore  et  vesi- 

*  Pearson’s  Principies  of  Surgery. 

Dissertatio  Inauguralis  Doctoris  Holdes,  1817. 

culis,  aliquam  corporis  partem  membranosam, 
saepissime  vero  cutis  superficiem,  occupanti¬ 
bus.  At  quando  haec  quidem  praecipue,  non 
autem  pyrexia,  morbum  definiunt,  et  aliquando, 
quamvis  raro,  pyrexiam  praecedunt,  ea  pri¬ 
mum  in  animo  versare  oportet. 

Secundo  fere  tertiove  die  febris,  symptomata 
illa  manifestantur.  Incipiunt  plerumque  a  ma¬ 
cula  exigua,  et  ad  partes  vicinas  sensim  ser¬ 
punt.  Dolor  ante  alia  semper  fere  sentitur, 
mordax  vel  urens,  et  est  ex  iis  symptomatis  de 
quibus  aeger  primum  queritur.  Aliquando 
tinnitus  est,  vel  pruritus  molestus.  Calor  par¬ 
tis  multum  intenditur,  acris  factus,  vel  ardens. 
Color  roseus,  ad  flavescentem  vergens,  com¬ 
pressione  fugiens,  et  hac  remota  rediens.  Pars 
plus  minusve  tumet,  et  faciem  splendentem 
praebet.  Hic  tumor  laevis  est  et  mollis,  sed 
non  circumscriptus  seu  in  apicem  elevatus. 

Haec  symptomata  ad  quartum  quintumve 
usque  diem  protinus  crescunt.  Tunc  tempo¬ 
ris  vesiculae  humore  tenui  et  pellucido  reple- 

tae,  in  partis  affectae  superficie  formantur. 
Quintum  sextumve  circiter  diem  hae  vesiculae 
rumpuntur,  humor  exit,  et  haud  raro  partes 
proximas  exulcerat.  Hic  humor  est  aliquando 
viscidus,  cuti  adhaeret,  et  ibi  arescit.  Nunc 
demum  color  e  roseo  flavidior  evadit,  et  omnia 
symptomata  remittuntur.  Cuticula  deinde  cras¬ 
sescit  ;  et  octavo  decimove  circiter  die,  sub 
squamarum  furfurosarum  forma  labitur.  Pars, 
nullam  aliam  mutationem  passa,  ad  sanitatem 
redit.  Erysipelati  autem  nulla  diuturnitas  prae¬ 
finita  data  est :  itaque  alias  sua  sponte,  post 
duas  vel  tres  dies,  evanescit ;  alias  duas  vel 
etiam  tres  hebdomadas  perdurat ;  et  nonnun- 
quam  manet  durities  aliquot  hebdomadas  vel 
etiam  menses. 

Cursus  erysipelatis  multo  celerius  juveni¬ 
bus,  validis,  temperamento  sanguineo  praedi¬ 
tis,  ruricolisque,  quam  senibus,  et  iis  qui  op¬ 
pida  magna  incolunt,  absolvitur.  Cum  in  te¬ 
lam  cellulosam  morbus  se  porrigat,  suppuratio 
saepe  fit,  et  pus  in  illius  cellulas,  aliquando  co¬ 
piosum  lateque  patens,  effunditur. 

Symptomata  supra  memorata  febrium  notae 
plerumque  praecedunt,  veluti,  lassitudo  spon¬ 
tanea,  somnolentia,  horror,  anxietas,  anorexia, 
nausea,  lingua  sicca  crustaque  alba  saepe  ob¬ 
ducta,  calor  cutis  auctus,  sitis,  pulsus  durus  et 
frequens,  mentis  perturbatio,  cephalalgia  ?  et 
aliquando  coma  et  delirium,  praesertim  si  fa¬ 
ciem  caputve  morbus  occupet.  Typus  hujus 
febris  nonnunquam  variat,  quod  plurima  vi  in 
morbi  exitu  pollet ;  illamque  ob  rem  opus  est 
prognosi  meden dique  modo  vario.  Alias  est 
febris  ardens  seu  synocha,  alias  maligna  seu  ty¬ 
phus,  plerumque  autem  febris  ex  ambobus  com¬ 
posita,  nomine  synochus  :  ex  quo  quidem,  ut 
mihi  saltem  videtur,  diversae  opiniones  auc tpf- 
rum  distractaeque  sententiae,  de  charactere  ve¬ 
ro  febris  illius,  quae  hunc  morbum  comitatur,  et 
partem  ejusdem  facit.  Symptomata  quae  su¬ 
pra  commemoravi  sunt  ea,  quae  erysipelas  iri 
forma  sua  perfectissima  saepius  fert ;  neque  ta¬ 
men  quisquam  sperare  debet,  se  in  quovis  ex¬ 
emplo  haec  omnia  inventurum  esse,  aut  sem- 
per  eadem  quod  ad  vehementiam  pertinet. 

Necesse  est  aetas,  temperamentum,  corpo 
ris  habitus,  vitae  genus,  coelum,  et  locus  in 
quo  aeger  vitam  agat,  ad  haec  symptomata  va¬ 
rianda  multum  valeant.  Neque  vero  quem¬ 
quam  credere  oportet,  qualis  est  pulsus  status 
in  juvenibus  validis  et  vegetis,  qui  sunt  corpore 
pleno  atque  firmo,  talem  in  senibus  exhaustis, 
debilibus  et  praelio  imparibus,  eum  futurum 
esse. 

In  nosocomiis  et  aliis  aedibus,  ubi  ablutio  et 
ventilatio  negligantur,  aegri  plerumque  parum 
febris  inflammatoriae  habent  ^  eamque  statim 
debilitatis  signa,  et  virium  multum  imminuta¬ 
rum  sequuntur. 

Quod  ad  coelum  sub  quo  degimus  pertinet, 
effectus  ejus  patet.  Etiam  in  Magna  Britan¬ 
nia  hoc  plurimum  valere  liquet.  Hic  morbus 
enim  aliam  faciem  Edinburgi,  aliam  Londini 
fere  praebet ;  et  illustris  Gregorius,  in  prae¬ 
lectionibus  suis,  nos  certiores  fecit,  medendi 

modum  diversum  in  his  oppidis  postulari 
Edinburgi  remedia  antiphlogistica  potentissi- 
ma,  veluti,  sanguinis  missio,  et  cathartica,  sae¬ 
pe  ad  curationem  ejus  pernecessaria  videntur : 
Londini  autem,  sanguinis  missio  rarissime  aut 
nunquam  prodest.  Debilitatis  indicia  serius 
ocius  accedunt,  eaque  saepe  suppuratio  et  gan¬ 
graena  sequuntur ;  quibus  omnibus,  cinchona 
et  vinum  remedia  optima  usu  comperta  sunt. 
Ad  haec  comprobanda,  silentio  praeterire  ne¬ 
queo  quaedam  exempla  erysipelatis,  quae  ipse 
in  parte  septentrionali  Angliae  vidi,  in  agricolis 
et  hominibus  robustis  ;  quibus  venae  sectio  et 
cathartica  multum  profuerunt,  neque  ullum 
aliud  remedium  necessarium  fuit.  Atqui  olim 
in  Nosocomio  Londinensi  discipulus  plurima 
exempla  vidi,  neque  uni  quidem  aegro  vena 
incidebatur :  cathartica  mitissima,  et  medica¬ 
menta  ex  antimonio  parata,  quibus  cinchona, 
et  vinum  vel  cerevisia  succedebant,  remedia 
erant  in  quibus  spes  maxima  ponebatur. 

*  Audi  Praelectiones. 

Erysipelas  non  illam  simplicissimam  et  con- 
stantissimam  formam  exhibet,  quam  nos  credere 
quidam  scriptores  voluerunt.  Varia  vitia  orga¬ 
norum  quae  concoctioni  inserviunt  saepe  obser¬ 
vantur.  Hinc,  capitis  dolor,  nausea,  sapor  ama¬ 
rus,  fastidium  cibi,  lingua  flava  vel  albida  ;  et 
aliquando  flavae  vel  viridis  materiae  biliosae  vo¬ 
mitus,  qua  de  causa,  una  forma  hujus  morbi  a 
quibusdam  medicis  Erysipelas  Biliosum  vocatur. 

Quales  mutationes  febri,  tales  etiam  symp¬ 
tomatis  externis,  accedunt,  et  vice  versa :  cum 
gangraena  adsit,  indicia  typhi  fiunt.  Somno¬ 
lentia  est  saepe  signum  manifestissimum,  et  ali¬ 
quando  sub  eruptionem  discedit. 

Cum  huic  morbo  oedema  conjungitur,  ut  sae¬ 
pe  fit  in  hydropicis,  et  hominibus  corpore  debi¬ 
litato,  Erysipelas  Oedematodes  dicitur.  Tunc, 
quamvis  morbi  accessus  non  sit  gravis,  tumor 
non  nisi  pedetentim  veniat,  et,  hoc  crescente, 
calor  dolorque  saepe  imminuantur ;  si  tamen  fa¬ 
ciem  invadat,  vel  infaustissimum  existimandum 

est :  rigor,  vomitus,  coma,  et  delirium  saepe 
superveniunt ;  et  aeger,  septimo  vel  octavo  cir¬ 
citer  die,  haud  raro  morte  occumbit.  Ineunte 
morbo,  vesiculae  multae  et  parvae  saepe  for¬ 
mantur,  quibus  post  duos  vel  tres  dies  crustae 
subnigrae  succedunt.  Quum  morbus  non  le- 
thalis  sit,  oedema  fere  diu  restat,  et  aeger  lente 
ad  sanitatem  redit. 

Partes  affectae  nonnunquam  colorem  lividum 
induunt ;  phlyctaenae  in  earum  superficie  oriun¬ 
tur  ;  exulcerationes  intercidunt,  et  gangraena 
sequitur  ;  cutis,  tela  cellulosa,  et  haud  raro  fas¬ 
ciae  et  tendines  sphacelo  tenentur :  hoc  Erysi¬ 
pelas  Gangraenosum  vocatum  est.  Verumenim- 
vero  fcolor  lividus  quandoque  occurrit,  gangrae¬ 
na  nulla  succedente. 

Erysipelati  cum  gangraena  infantes  obnoxii 
sunt.  Ab  umbilico  ac  genitalibus  saepe  inci¬ 
pit,  inde  ad  viscera  abdominis  extenditur,  mor¬ 
tem  haud  raro  allaturum. 

Hic  morbus  aliquando  multa  cum  rapiditate 
latam  per  superficiem  fertur ;  et,  quum  cursu 
suo  integram  ejus  partem  aggreditur,  parte  jam 
tacta  cedit,  sanescente  ea  quae  primum  vitiata 
erat ;  neque  ullum  aliud  sui  vestigium,  quam 
cuticulae  desquamationem  relinquit.  Sic  per 
totum  fere  corpus  graditur,  vix  minimae  qui¬ 
dem  parti  a  capite  ad  calcem  parcens.  Haec 
igitur  species  Erysipelas  Erraticum  vel  Ambulans 
appellatur. 

Metastasis  nonnunquam  huic  contigit;  sci¬ 
licet,  ex  alio  ad  alium  brachium  migrat,  aut, 
alterum  crus  pedemve  mittens,  alterum  arripit. 
Aliquando  e  partibus  externis  introrsum  regre¬ 
ditur,  nempe,  ad  cerebrum,  pulmones,  vel  fau¬ 
ces.  Haec  vero  organa  saepe  ab  erysipelate,  se 
in  ea  porrigente,  afficiuntur. 

Erysipelas  cum  phlegmone  saepe  conjunc¬ 
tum  est.  Cum  febri  maligna  complicari  potest ; 
hinc,  summa  virium  prostratio,  pulsus  debilis 
et  parvus,  spiritus  foetidus,  linguae,  labiorum, 

dentiumque  sordes  nigra,  unaque  cum  his,  et 
in  putredinem  et  gangraenam  magna  proclivi¬ 
tas.  Atque  adeo  in  quibusdam  locis  et  tempo¬ 
ribus  contagiosum  fuisse  dicitur. 

Morbus  hic  quandoque  periodice  recurrit, 
post  singulos  menses,  vel  etiam  annos  revivis¬ 
cens.  Lorry  se  hominem  novisse  ait,  aliunde 
sanum,  qui  bis  in  anno,  versus  aequinoctii  tem¬ 
pora,  erysipelate  lentaretur.  Auctor  idem  dicit 

V 

se  annuam  erysipelatis  formam,  quotannis  sub 
veris  tempore  emicantem,  observavisse.  “  Sed 
u  quod  maxime  annotatum  velim,”  inquit,  u  qui 
“  antequam  ipsis  appareret  erysipelas  periodi- 
“  cum,  viri  natu  grandiores,  erant  et  causarii 
cc  et  ad  omnia  capessenda  mala  prompti,  ab  hoc 
“  tempore  firma  valent  senectute,  vigentque  et 
f*  animo  et  corpore 


*  Tractatus  de  Morbis  Cutaneis. 

DIAGNOSIS. 

»  1  ■  ./  ■  > 

Ut  dolor  et  tumor  cum  rubore  et  calore  sunt 
indicia,  quibus  inflammatio  cognoscitur,  ita 
quibus  erysipelas  ;  haec  enim  omnia,  sed  non¬ 
nihil  variata,  huic  sunt ;  et  ab  hac  maxime 
variatione  diagnosis  erysipelatis  a  phlegmone 
pendebit.  In  phlegmone  est  sensus  ponderis, 
dolor  acutus  et  pulsans  :  in  erysipelate,  sensus 
ardoris,  dolor  minus  vehemens,  et  urens.  In 
hoc  tumor  et  rubor  sunt  diffusi,  sine  certis  li¬ 
mitibus:  in  illo  circumscripti,  tumore  in  api¬ 
cem  se  attollente.  In  phlegmone  color  est 
coccineus  ;  in  erysipelate  rubor  subflavescens, 
digiti  pressu  evanescens,  eoque  remoto  cito  re¬ 
diens  :  in  illo  autem  compressionem  non  fugit. 
Phlegmon  resolutione  vel  suppuratione  vulgo 
terminatur,  gangraena  raro.  Erysipelas  non- 
nunquam  in  his  omnibus,  at  raro  vel  nunquam 
in  suppuratione  salutari  terminatur.  Pus  quod 

formatur,  neque  cavitate  circumscripta  conti¬ 
netur,  neque  proprietates  puris  boni  habet. 
Ejus  forma  fere  minus  spissa,  et  color  minus 
albus  ;  et  saepe  eas  partes,  ad  quas  admoveatur, 
irritat.  Erysipelas  per  desquamationem  cuti¬ 
culae  vulgo  exit,  cujus  pars  prius  in  vesiculas, 
numore  seroso  plenas,  elevatur. 

Erythema  ab  erysipelate  discrepat,  ut  ait 
Doctor  Willan,  quod  cum  exanthemate  simi¬ 
litudinem  habeat,  et  quod  ei  tumor,  vesicatio, 
aut  quaevis  febris  certum  circuitum  habens  de¬ 
sint  *.  Sed  multi  erythema  pro  mitiore  tantum 
erysipelate  habent.  Febri  solum,  secundum 
Cullenum,  differunt ;  nimirum,  in  erysipelate 
febris  est  idiopathica  ;  in  erythemate,  cum  fe¬ 
bris  adsit,  tantum  symptomatica  t. 

Indicia  quaedam  herpetis  et  erysipelatis  satis 
similia  sunt,  sed  tamen  facile  dignoscenda. 
Qua  de  re  M.  Alxbert  his  verbis  utitur : 

*  Vide  Treatise  on  Cutaneous  Diseases. 
f  Vide  First  Lines,  §  274. 

“  Elles  persistent  beaucoup  plus  long  temps 
66  que  Perysipele  dans  les  parties  qu’elles  oc- 
<£  cupent.  J’ai  vu  la  crustacee,  la  vesiculeuse, 
£C  Perithemoide,  se  manifester  pendant  des  ari- 
a  nees  entieres.  Lorsqu’ elles  s’eteignoient  dans 
“  un  endroit  du  corps,  elles  se  reveilloient 
“  dans  d’autres  In  suo  cursu  quoque  maxi¬ 
me  differunt :  in  herpete  vesicatio  fere  prius  fit, 
quam  rubor  et  tumor ;  vesiculae  sunt  plurimae 
et  perexiguae,  in  racemulos  abnormes  coactae, 
alium  juxta  alium  positos,  sed  interstitia  sana 
habentes.  Gangraena  raro  aut  nunquam  in 
herpete  occurrit,  nec  unquam  contagiosus  re- 
peritur.  A 


DE  MORBI  CAUSIS. 

Causae  praedisponentes . — Quicquid  vim  insi¬ 
tam  aut  sentientem  corporis  auget;  quicquid 
ea  organa  quae  concoctioni  inserviunt  laedit. 


*  Precis  sur  les  Maladies  de  la  Peau. 

causa  praedisponens  esse  potest.  Qui  semel 
eo  laboraverint,  impetui  ejus  exinde  opportu¬ 
niores,  praesertim  ii  qui  sint  corporis  habitu  de¬ 
bilitato  ;  his  enim  morbus  etiam  a  morsibus  hi¬ 
rudinum,  aut  vulneribus  levissimis,  renascetur. 
Quanquam  nullus  habitus,  aut  sexus,  aut  aetas 
hoc  morbo  immunis  est,  tamen  juvenes,  et  homi¬ 
nes  temperamento  cholerico-sanguineo  ei  ob- 
noxiores  sunt,  et  mulieres  ante  viros.  Hae 
saepe  sub  tempus,  quo  menses  cessare  solent, 
aut,  cum  mensium  suppressione  laborant,  et  sae¬ 
pe  dum  sunt  gravidae,  hoc  morbo  afficiuntur. 

Causae  -Vulnera  tendinum  et  mem¬ 

branarum  saepe  causae  occasionales  sunt ;  un¬ 
de  liquet,  quam  attente  et  diligenter  ad  laesio¬ 
nes  tendinis  musculi  occipito-frontalis,  et  peri¬ 
cranii  sanandas  nos  incumbere  oporteat.  Eva¬ 
cuationes  solitae  suppressae  ;  vehementes  ani¬ 
mi  affectus,  praesertim  irae  impetus,  moeror  et 
terror  ;  victus  insalubris,  aut  intemperans  ;  spi¬ 
rituum  destillatorum  abusus  ;  subita  aeris  frigidi 
et  humidi  impressio  \  caloris  et  frigoris  coeli  vi- 

cissitudines  ;  insolatio  ;  acria  vel  venena  cor¬ 
pori  admota  ;  vitia  ventriculi  et  intestinorum, 
vel  in  eis  biliosa  et  acris,  aut  alia  irritans  mate¬ 
ries  ;  ablutio  et  ventilatio  omissae,  cum  multis 
aliis  rebus,  inter  causas  excitantes  commemo¬ 
ratae  sunt.  Causae  autem  remotae  hujus  mor¬ 
bi  saepe  latent,  aut  detectu  difficiles  sunt.  Non- 
nunquam  adest  sine  ulla  causa  manifesta ;  et 
aliquando  aut  contagio  communicatum,  aut  ab 
aliqua  aeris  conditione  prorsus  incognita  propa¬ 
gatum  esse  videtur. 

Causa  proxima. — Perpauci  sunt  morbi,  qui  di¬ 
versitatem  opinionum  majorem  quam  erysipe¬ 
las,  de  causa  sua  proxima,  concitaverint.  Qua 
in  re,  ut  in  multis  aliis  similibus,  homines  sum¬ 
mo  ingenio  praediti  frustra  adhuc  versati  sunt. 
Aliquid  forsitan  patefacere  conati  sumus,  quod 
in  aeternum  nobis  celabitur.  Multi  de  hypo- 
thesibus  vel  theoriis  suis  speciosis  gloriati  sunt, 
et  eas  velut  magni  momenti  venditaverunt ; 
quae  tamen  in  medicina  adhuc  parum  profue¬ 
runt.  Haec  cum  ita  sint,  oportet  eum,  qui  ar- 

tem  medicinae  colere  velit,  hanc  in  memoria 
sententiam  praeclaram  semper  tenere  :  “  Mor- 
“  bos  non  eloquentia,  sed  remediis  curari  V5 


QUAEDAM  MUTATIONES,  QUAS  PARS 
AFFECTA  SUBIT. 

Erysipelas  sedem  suam  in  corporis  superficie 
plerumque  habet :  nunc  in  reti  mucoso,  nunc 
in  cute  vera  oritur :  ab  altero  ad  alterum,  et 
inde  ad  telam  cellulosam  subjectam  serpere  po¬ 
test.  Partis  structura  pro  vehementia  morbi 
mutatur.  Vasa  sanguinem  continentia  sunt  am¬ 
pliora,  et  eo  pleniora  quam  solet.  Capillaria 
sanguine  rubro  replentur.  Aliquid  seri  plerum¬ 
que,  et  etiam  crassamenti  nonnunquam,  effun¬ 
ditur  ;  unde  necesse  est,  ut  tunicae  quorundam 
vasorum  laceratae,  aut  eorum  oscula  ampliata 
sint.  Partis  sensibilitas  augetur  et  depravatur  ; 


*  Celsus  de  Re  Medica,  Praef.  lib.  i. 

absorptio  intermittitur,  aut  lentissime  confici¬ 
tur  :  calor  partis  intenditur,  sed  minus  quam  ex 
sensibus  aegri  judicaremus.  Humor  subter  cu¬ 
ticulam  vasis  exhalantibus  effluit,  quo  fit,  ut  illa 
in  vesiculas  attollatur.  Hae  vesiculae  rumpun¬ 
tur,  humor  emittitur,  et  cuticula  per  desqua- 
mationem,  nova  cuticula  prius  formata,  sejun¬ 
gitur.  Si  morbus  sit  vehemens,  suppuratio  fit ; 
si  vehementior  adhuc,  partis  structura  solvitur, 
et  in  gangraenam  abit.  Hoc  praesertim  fit  in 
illis  partibus,  quae  sensum  hebetiorem  habent 
in  hominibus  corporis  habitu  debili,  aut  quos 
morbi  priores  infirmaverint,  vel,  denique,  cum 
typus  febris  typhodes  fit.  In  phlegmone  lym¬ 
pha  coagulabitis  effunditur,  quod,  cum  inflam¬ 
matione  adhaesiva  sequente,  cavitatem  puri  for¬ 
mat,  et  hujus  diffusioni  obstat  ;  signum  phleg- 
monem  erysipelati  probe  dignoscens. 

PROGNOSIS. 

Erysipelas  plerumque  parum  aut  nihil  peri¬ 
culi  habet.  Prognosis  a  vehementia  morbi,  a 
partis  quam  occupet  dignitate,  et  a  corporis  ha¬ 
bitu,  maxime  pendebit :  eo  infaustior,  quo  sae¬ 
vior  accessus.  Minus  periculum  affert,  si  crus 
aut  brachium  afficit,  quam  si  faciem.  Ubi  hanc 
invadit,  nonnunquam  per  caput  et  collum,  sum¬ 
mo  cum  periculo,  brevi  percurrit.  Facies  tu¬ 
met,  vultus  deformatur,  oculi  clauduntur  ;  et 
aliquando  partes  internae  capitis  afficiuntur, 
membranae,  scilicet,  quae  encephalum  cingunt, 
et  etiam  encephalum  ipsum  5  non  sine  capitis 
dolore  gravi,  stupore,  delirio,  aut  comate  ;  quae 
sunt  signa  vel  inauspicatissima.  Aegro  reva¬ 
lescente,  abscessus  in  palpebris  saepe  fiunt,  et 
facies  per  aliquot  dies  tumida  perstat.  Hic 
morbus  senibus  et  debilitatis  saepe  lethalis  est ; 
nonnunquam  suppuratio  copiosa  facta,  pusque 

in  telam  cellulosam  diffusum,  irritatione,  aut 
viribus  exhaustis,  aegrum  adimunt. 

Cum  febris  typum  typhodem  sumit,  discri¬ 
men  haud  leve  est.  Lamotte  viri  meminit  ery¬ 
sipelate  in  parte  media  et  interna  femoris,  febri 
putrida  comitato,  laborantis,  qui  tertio  die  mor¬ 
tuus  est#.  Translatio  ad  partes  internas  sig¬ 
num  infaustissimum  habendum  est ;  hoc  verum 
esse  testatur  haec  sententia  memoriae  nostrae 
ab  Hippocrate  tradita :  “  Erysipelas  foras  qui- 
“  dem,  introverti,  malum,  intus  vero  foras  bo- 
“  num  t” 


DE  CURATIONE. 

Ratio  medendi  varia  pro  morbi  statu  et  sta¬ 
dio,  et  pro  rerum  varietate  ei  accidentium,  est 
adhibenda.  Aliquando  remedia  pauca  postu- 

*  Vide  Lamotte,  Observ.  Chirurg.  cix, 
f  Hippocratis  Aphorismi,  Sect.  vi.  25. 

lantur :  causis  praedisponentibus  et  occasiona- 
libus  sublatis,  morbus  cursum  suum  sine  ullo 
periculo  brevi  decurrit,  solisque  naturae  viribus 
sanatur. 

Ineunte  morbo,  priusquam  vesicario  superve¬ 
nerit,  praesertim  cum  a  causis  externis,  ut  in- 
solatione,  et  acribus  parti  admotis,  nascitur,  ne¬ 
que  ulla  febris  vel  febricula  tantum  comitatur, 
auxilia  topica  multum  prosunt ;  nimirum,  veni¬ 
entibus  occurrunt  vesiculis,  et  nonnimquam  cu¬ 
rationi  per  se  sufficiunt.  Huic  rei  idoneus  est 
vini  spiritus  quatuor  partibus  aquae  mistus,  vel 
liquor  ammoniae  acetatis  dilutus,  linteolo  vel 
lino  ad  plenum  infusi,  et  sic  ad  partem  adhi¬ 
biti.  Cum  vesiculae  adsunt,  pulveres,  vel  pol¬ 
lina  farracea,  ex.  gr.  amylum,  farina  avenacea, 
tritici  farina,  vel  pulvis  carbonatis  calcis,  plu¬ 
rimum  prosunt  ;  absorbent  scilicet  humorem 
emissum,  et  ita  eum  prohibent  partes  vicinas 
corrodere. 

Quod  ad  auxilia  generalia  pertinet,  pro  febris 

typo,  pro  aegri  viribus,  et  pro  organo  corporis 
affecto,  variari  debent.  Si  febris  est  ardens  seu 
synocha,  et  aeger  corpore  valido,  robusto  et  ple- 
thorico  est,  praecipue  cum  facies  aut  caput  ten- 
tatur,  ad  sanguinis  missionem,  alvi  purgationes, 
et  regimen  antiphlogisticum  protinus  confugien¬ 
dum  est  5  et  his  pro  re  nata  utendum. 

Si  notae  inflammationis  urgeant,  cum  pulsu 
duro  et  frequente,  cephalalgia  vehemente,  de¬ 
lirio  aut  comate,  haec  methodus  religiose  obser¬ 
vanda  est :  eodem  tempore  tamen  oportebit,  lo¬ 
ci,  coeli,  aliorum  supra  commemoratorum,  ra¬ 
tionem  habere.  Caput  est  alte  ponendum,  et 
dummodo  non  fatigetur,  aliquot  interdiu  ho¬ 
ras  aegro  liceat  erecto  sedere. 

Sanguis,  de  hominibus  corpore  infirmo,  aut 
viribus  senectute  fractis,  de  iis  qui  magna  oppi¬ 
da  incolunt,  praecipueque  de  aegris  in  nosoco¬ 
miis,  caute  et  parce  detrahendus  est ;  nam  in 
his  febris  typum  typhodem  sumere  solet,  sup¬ 
puratione  aut  gangraena  cito  secutura.  Ca- 

thartica  refrigerantia  et  diaphoretica  lenia  saepe 
satis  deplent,  et  ita  sanguinis  missionem  super¬ 
vacaneam  reddunt. 

Si  symptomata  typhi,  nempe  debilitas,  anxie¬ 
tas  ingens,  pulsus  debilis,  virium  prostratio,  et 
vertigo  adsunt,  ad  remedia  solita  recurrendum 
est :  qualia  sunt,  cinchona ,  vinum,  illud  genus  ce- 
revisiae  quod  porter  vocatur,  camphora ,  carbo - 
nas  ammoniae ,  et  acida  mineralia .  Multi  summa 
laude  cinchonam  extulerunt,  et  eam  maximi  pen¬ 
dunt :  quod  ei  quidem  merito  atque  optimo  ju¬ 
re  contigit.  Certe  haec  medela  pollentia,  tem¬ 
pore  opportuno  dum  sit  data,  nulli  cedit.  Ca¬ 
vendum  est  tamen,  ne  praemature  adhibeamus. 
Si  adsit  plethora  aut  diathesis  phlogistica,  ea, 
prius  est  amovenda :  calor  cutis,  pulsus  plenitu¬ 
do  et  frequentia  sunt  minuenda.  Ammonia, 
in  hoc  morbo,  cum  extrinsecus  tum  interne  ad¬ 
hibita,  summis  laudibus  elata  est ;  et  vero  ita 
feliciter  agit,  ut  quidam  pro  remedio  speciali 
eam  habuerint 

*  Vide  Practical  Information  on  Erysipelas,  &c.  by  E.  Peart,  M.  D. 

Si  os  amarum,  fastidium  cibi,  nausea,  lingua 
spurca,  vel  alba  vel  flava,  aliaque  signa  adsint, 
quae  vitia  organorum  concoctioni  inservientium 
indicant,  remedium  emeticum  dari  debet ;  atque 
postea  cathartica  mitia,  diluentia ,  et  diaphoreti¬ 
ca  lenia.  Medicamenta  cathartica  fere  emeti¬ 
cis  anteponenda  sunt,  quia  periculi  minus  ha¬ 
bent,  et  plerumque  magis  prosunt :  facie  aut 
capite  laborante,  emetica  auxilia  ambigua  sunt, 
cathartica  saepe  optima ;  salina  purgantia,  ve- 
luti  magnesiae  sulphas ,  sodae  sulphas  aut  phos - 
phaSy  sunt  praeponenda. 

Chirurgus  insignis  ille  Des  ault  tum,  cum  ery¬ 
sipelas  biliosum  adest,  cujus  symptomata  mo¬ 
do  commemoravi,  citato  primum  vomitu  tartri - 
Us  antimonii  granis  duobus  vel  tribus,  ejusdem 
granum  unum  in  aquae  libro  uno  solutum,  par¬ 
titis  vicibus  sumendum,  commendat  *. 

Quies  et  animo  et  corpori  est  semper  con¬ 
cilianda  ;  nec  non  munditiae  et  aeris  puri  ratio 


*  Oeuvres  Chirurgicales. 

est  habenda.  Pediluvium  magno  cum  commo¬ 
do  saepe  admoveatur.  Cum  signa  inflamma¬ 
tionis  gravissima  declinaverint,  opium  ad  dolo¬ 
rem  vel  irritationem  levandam,  et  ubi  vigilia  ur¬ 
get,  ad  somnum  inducendum,  multo  cum  fruc¬ 
tu  adhibeatur ;  sed  tamen  summa  cum  cautela, 
facie  laborante,  dari  debet. 

Cum  suppuratio  facta  fuerit,  quod  aliquando 
haud  facile  est  detectu,  praecipue  si  profunde 
sita  est,  veluti  subter  fasciam  femoris  ;  incisura 
in  loco  opportuno  mature  facienda  est,  et  pus 
exprimendum.  Deinde  cataplasma  emolliens 
parti  superimponi  debet ;  et  quamdiu  indicia 
inflammationis  haud  imminuta  perstant,  aut  te¬ 
la  cellulosa  et  fascia,  gangraena  affectae,  (hoc 
enim  vel  minus,  vel  plus,  in  plurimis  evenit), 
non  sejunguntur,  tamdiu,  pro  re  nata,  repeten¬ 
dum  est.  Tunc  super  vulnus  imponatur  lin¬ 
teum  unguento  simplici  vel  resinoso  illitum, 
super  hoc  penicillum,  et  postea  partes  vinculo 
idoneo,  secundum  artem,  circumdentur.  Ne 
pus  retineatur  praecipue  cavendum  est.  In  hoc. 

aeque  ac  in  erysipelate  gangraenoso,  cinchona , 
vinum,  camphora ,  opium ,  aut  acida  mineralia  u- 
surpanda  sunt. 

Inter  varia  medicamenta  topica,  solutiones 
frigidae  plumbi  acetatis,  aether,  et  glacies  in 
pulverem  contrita,  a  quibusdam  laudantur  ; 
haec  autem,  praecipue  cum  facies  tentatur,  cau¬ 
te  adhibenda  sunt,  aliquando  enim  malis  even¬ 
tis  comitata  sunt. 

In  erysipelate,  praesertim  si  caput  infeste¬ 
tur,  vesicatoria,  inter  scapulas  applicata,  com¬ 
modum  haud  parvum  nonn  unquam  ediderunt. 
Parti  ipsi  laboranti  aliquando  sunt  admota : 
quam  quidem  methodum  G.  Dupuytran  noso¬ 
comii  Lutetiae  Parisiorum,  L’Hotel  Dieu  dicti, 
chirurgus  primarius,  interdum  capit.  Caete- 
rum  ea  dicit,  vesicatoria  parti  admota  prodesse 
se  saepe  vidisse,  nocere  nunquam  :  insigniter 
utilia  esse  in  erysipelate  ambulante  :  et,  quan- 
docunque  gangraena  fieret,  hanc  non  illi  parti 
cui  vesicatorium  impositum  esset,  sed  partibus 

vicinis,  accidisse  Haec  autem  ratio  vix  aut 
ne  vix  quidem  ab  aliis  chirurgis  aut  medicis 
Gallicis  adhibetur.  Pinguia,  fotus,  et  cataplas¬ 
mata  plerique  proscribunt :  sed  tamen  Joan- 
nes  Pearson  cataplasmata  omnibus  aliis  topi- 
cis  anteponit  t ;  et  Doctor  Willan  partem  af¬ 
fectam  fovere  aut  lavare  identidem  lacte,  fur¬ 
fure  et  aqua,  &c.  suadet  t.  Cucurbitulae  cum 
ferro,  hirudines,  et  etiam  scarificationes,  a  qui¬ 
busdam  summis  laudibus  elatae,  ab  aliis  acer¬ 
bissime  damnatae  sunt.  Auxilia  autem  topica 
in  erysipelate  parum  (nonnulli  aiunt  nihil)  pro¬ 
sunt  :  generalibus  potissimum  confidendum  est. 

*  Audi  Praelectiones  ejus  Clinicas.  f  Principies  of  Surgery, 

t  Xreatise  on  Cutaneous  Diseases. 

